cyanic-selkie/wikianc huggingface dataset:
Eysay
Zen buddizmi
Yaponiyada "kokuşi" (milli müəllim) titulu ilə tanınan Eysay Okayama bölgəsində yaşayan Şinto rahiblərinin ailəsində anadan olmuşdur. Dövrün bir çox rahibi kimi o da Hiei dağında yerləşən Tenday mərkəzində təhsil almışdır. 1168-ci ildə ilk dəfə Çinə səyahət edərək Zen mərkəzlərini ziyarət etmişdir. Gördüklərindən təsirlənən Eysay Zen sektasının Yaponiyada buddizm inancına canlanma gətirəcəyini düşünmüşdür. 1187-ci ildə qitəyə səyahət edərək buddizmin Hindistandakı köklərini araşdırmaq istəmiş, lakin ona Çin sərhədlərini keçməyə icazə verilməmişdir. 1191-ci ilə kimi Çində qalaraq orda buddizmin Rinzay sektasını öyrənmişdir. Yaponiyaya qayıtdıqdan sonra Kyuşu adasında ilk Rinzay məbədi olan Şofuku məbədini tikdirmişdir. Eysay Zen buddizminin digər buddizm təlimlərindən üstün olduğunu elan etməsi Tenday rahiblərinin xoşuna gəlməmiş və onlar yeni sektanı qanunsuz hesab etmişdilər. Lakin şoqun Minamoto Yoriie onu qorumuş və 1202-ci ildə Eysaya Kiotada yerləşən Kennin məbədinin idarəetməsi verilmişdir. Sayço və qismən Niçiren kimi Eysay da bu buddizmi milli rifahla əlaqələndirmiş və adlı traktatla yaymışdır. Lakin Eysay tez-tez Tenday və Şinqon sektaları ilə üzləşməli olmuşdur. Eysay həmin sektalarla əldə etdiyi razılaşmalar əsasında Kennin məbədini qismən Zen məbədinə çevirmiş, Tenday və Şinqon sektalarının ibadəti üçün də yerlər ayırmışdır. Ölümündən öncə hökumətin sifarişi Kamakurada ölkənin üçüncü Zen məbədi olan Cufuku məbədini tikdirmişdir və hərbi zümrənin Zenlə yaxın münasibəti bu dövrdən başlamışdır.
Çay
Çay ilk dəfə 800-ci ildə buddist keşişlər tərəfindən Çindən Yaponiyaya gətirilsə də, Eysayın dövrünə qədər Yaponiyada çayçılıq geniş yayılmamışdı. 1191-ci ildə Çindən qayıdan Eysay özü ilə gətirdiyi çay toxumlarını Kiotoda əkmişdir. 1214-cü ildə yazdığı "Sağlam və uzunömürlü olmaq üçün çay içmək" (Kissa Yocoki) əsərində çayın əhəmiyyətindən söhbət açmışdır. Çay Zen mediasiyası üçün əhəmiyyətli əlavə idi, çünki yuxululuğa qarşı kömək edirdi.
Zombilənd (film, 2009)
Filmin büdcəsinə 23,6 milyon dollar xərclənmişdir. Film tamaşaçılara təqdim edildikdən sonrakı ilk üç gün ərzində 24,733,155 dollar, ümumilikdə isə 75,590,286 dollar mənfəət qazandırmışdır.
2019-cu ildə Zombieland: Double Tap adlı davam filmi çəkilmişdir.
Süjet xətti
Filmdə hadisələr post-apokaliptik dövründəki Birləşmiş Ştatlarda cərəyan edir. Zombi hücumu nəticəsində ABŞ dövlət olaraq dağılıb, əhalinin çoxu isə qırılıb və ya “gəzən ölülərə” çevrilib. Sağ qalan baş qəhrəmanlar bir araya gələrək bədheybətlərə qarşı mübarizə aparmaq qərarına gəlirlər. Uzun səyahət zamanı onların rastına böyük əyləncə parkı çıxır. Onlar həmin məkanı yaxın çevrənin ən təhlükəsiz yeri olduğunu düşünürlər. Ancaq qəhrəmanlar cəhənnəmin mərkəzinə ayaq basdıqlarından xəbərsizdirlər. Zombilər onları dörd tərəfdən mühasirəyə alır. Mühasirəni yarmaq və ərazidən sağ-salamat uzaqlaşmaq üçün savaşmaqdan başqa əlacları qalmayıb...
Azərbaycanda prezident seçkiləri (2013)
Seçki qaydaları
Mərkəzi Seçki Komissiyası oktyabrın 9-da keçiriləcək prezident seçkisinin təqvim planını təsdiqləyib. Təqvimə görə, seçkiqabağı təşviqat sentyabrın 16-da başlanacaq və oktyabrın 8-dək davam edəcək. Prezidentliyə namizədlərin qeydiyyatı üçün zəruri sənədlərin təqdim olunması avqustun 20-dən başlanır və sentyabrın 9-da başa çatır. Seçkilərin monitorinqinin aparılması ilə bağlı vətəndaşlardan, namizədin nümayəndələrindən, QHT-lərdən, beynəlxalq müşahidəçilərdən (qanunda nəzərdə tutulmuş qaydada dəvətlə gələn və MSK-da qeydiyyatdan keçən) müraciətlər sentyabrın 29-dək qəbul olunur. Exit-poll-un keçirilməsi ilə bağlı müraciətlər sentyabrın 19-dan qəbul olunur və sentyabrın 29-dək baxılır. ​Təqvim planına görə, MSK oktyabrın 19-dək seçkilərin yekunları haqda protokolları Konstitusiya Məhkəməsinə verir. Konstitusiya Məhkəməsi səsvermədən 14 gün sonra seçkilərin rəsmi yekunlarını elan etməlidir. Seçilmiş prezident 3 gün ərzində and içir və vəzifəsinin icrasına başlayır.
Maliyyələşmə
Bu prezident seçkiləri müstəqil Azərbaycanın tarixində "ən bahalı seçkidir". Belə ki, dövlət büdcəsindən bu prezident seçkisinə təxminən 42,5 milyon manat (42 450 176 manat) vəsait ayrılmışdır. Bu xərclər müxtəlif istiqamətlər üzrə (o cümlədən, əməyin ödənişi üçün 10 339 450 manat, əməkhaqqı üzrə 10 339 450 manat, maşın və avadanlıqlar üçün 1 631 300 manat, digər seçki tədbirləri üçün 9 656 239 manat, həmçinin digər xərclər üçün) olub.
Qeydiyyat prosesi
Rəsmən 22 nəfər prezident seçkilərində iştirak etmək üçün rəsmən Mərkəzi Seçki Komissiyasına müraciət edib. Onlardan 21-i namizəd kimi qeydiyyata alınıb, Rüstəm İbrahimbəyovun namizədliyinin təsdiqlənməsindən isə imtina olunub. Prezident seçkiləri üçün Mərkəzi Seçki Komissiyasına müraciət edib, təsdiq olunan namizədlər daha sonra 40 min imza ilə namizədliklərini qeydə almalı idilər. 14 sentyabr tarixinə qədər qeydə alınmış 21 nəfərdən yalnız 10 nəfər 40 min imzanı toplaya bilmiş və namizədliyi MSK tərəfindən qeydə alınmışdı.
Nəticələr
thumbnail|MSK sədri Məzahir Pənahovun prezident seçkiləri ilə bağlı saat 15.00-a olan nəticələri açıqlaması, 9 oktyabr 2013 İlkin nəticələr MSK tərəfindən seçki gününün sonunda elan edilmişdir.
Etirazlar
12 oktyabr 2013-cü ildə Milli Şura seçkilərin saxtalaşdırılması iddiası ilə Məhsul stadionunda "BƏSDİR" adlı ilk seçkisonrası mitinqini keçirmişdir. Mitinqlə əlaqədar Facebook sosial şəbəkəsi üzərindən təşkil edilmiş dəvəti 5500-dən artıq insan qəbul etmişdir. Reutersin xəbərinə görə isə mitinqdə 4000-dən artıq adam iştirak etmişdir.
27 oktyabr 2013-cü ildə Milli Şura seçkilərin saxtalaşdırılması iddiası ilə Məhsul stadionunda "Tələb edirik!" adlı növbəti, ikinci seçkisonrası mitinqini keçirmişdir. Mitinqlə əlaqədar Facebook sosial şəbəkəsi üzərindən təşkil edilmiş dəvəti 5000-dən artıq insan qəbul etmişdir. Bakı Şəhər Baş Polis İdarəsindən verilmiş açıqlamaya görə isə mitinqdə 1000 nəfər adam iştirak etmişdir.
Mərakeşlilər
Mərakeşlilər (المغاربة‎ ''el Mağariba}), Şimali Afrikada yerləşən Mərakeşdə yaşayan, tarixdə Berberlər və Ərəblərlə qohum olan xalqdır. Mərakeşlilərin çox hissəsi Mərakeş krallığında yaşayır.
Çexov heykəli (Taqanroq)
Çexov heykəli — Rusiyanın Taqanroq şəhərində yerləşən, Anton Çexovun şərəfinə ucaldılmış abidə. Heykəl G.A. Zakharov tərəfindən dizayn edilmiş, İulian Rukavişnikov tərəfindən hazırlanmışdır. Taqanroqdakı Çexov meydanında yerləşir. Abidənin açılışı 29 yanvar 1960-cı ildə yazıçı Anton Çexovun 100 illik yubileyinə təsadüf etmişdir.
Tarixi
Çexova abidə ucaltmaq ideyası ilk dəfə 1910-cu ildə hakimiyyətdən gəldi. 1944-cü ildə Xalq Komissarları Şurası yazıçının ölümünün 40 illiyinə həsr olunmuş abidə ucaldılması barədə qərar verdi.
1954-cü ilin oktyabrına qədər heykəlin 18 layihəsi Taqanroq Yerli Diyarşünaslıq Muzeyində ictimaiyyətə təqdim edildi. Üç il sonra Moskvada İkinci Ümumrespublika Müsabiqəsi keçirildi və burada heykəlin 30 layihəsi iştirak edirdi. İkinci turdan sonra ən yaxşı əsərlər Taqanroqa göndərildi və burada İulian Rukavişnikovun heykəli hamının rəğbətini qazandı.
Abidə qranit postamentdən və Çexovu qüsursuz geyinmiş, daşın üstündə oturmuş, uzaqlara baxan və sağ əlində bir kitab saxlayan, sanki səhifələr arasındakı ön barmaqlarını əks etdirən tunc heykəldən ibarətdir. Abidənin hündürlüyü 3 m-dir.
Çexov abidəsi Taqanroq xalqının tanınmış həmkəndlilərinə verdiyi hədiyyədir.
29 yanvar 2010-cu ildə Rusiya Prezidenti Dmitri Medvedyev Taqanroqda Anton Çexovun anadan olmasının 150 illik yubileyi münasibətilə abidə önünə gül dəstəsi qoydu.
Cults
Cults - Manhattan, Nyu-Yorkdan olan indie-pop qrupudur.
Qrupun tarixi
Qrup 2010-cu ildə 2 tələbə Brayan Oblivionom və Madlin Follin tərəfindən qurulub. Madlin əvvəl "Youth Gone Mad" pank-qrupunun Touching Cloth adlı albomunun üzərində işləyirdi. Qrup ilin sonunda Cults 7" adlı mini albomunu buraxır. Albomdakı "Go Outside" treki «ən yaxşı musiqi» kimi Pitchfork saytında qeyd olunub. 7 iyun 2001-ci ildə Cults, In the Name Of adlı debüt albomunu buraxdı. Albom hamı tərəfindən müsbət qarşılandı və Billboard 200 sırasında 52-ci yeri tutdu. Qrup ikinci dəfə Pitchfork'da «Abducted» treki ilə "ən yaxşı yeni musiqi" adına layiq görüldü.
Üzvlər
200x200px|thumbnail|right|Brian Oblivion 200x200px|thumbnail|right|Madeline Follin
Ratqers Universiteti
Ratqers Universiteti — ABŞ-nin Nyu-Cersi ştatında yerləşən ali təhsil müəssisəsi.
Əlcəzair müqaviləsi (1975)
Əlcəzair müqaviləsi — İran və İraq arasında 6 mart 1975-ci ildə Əlcəzairdə bağlanmış ikitərəfli beynəlxalq müqavilə. Müqavilə iki ölkə arasındakı ərazi mübahisələrinin həll edilməsini, Şatt əl-Ərəb çayının dalğası boyunca dövlət sərhədinin qurulmasını və qarşılıqlı təxribat fəaliyyətlərinin dayandırılmasını nəzərdə tuturdu. Razılaşma 1980-ci ildə İran-İraq müharibəsi ərəfəsində İraq tərəfindən birtərəfli qaydada pozuldu.
Əvvəlki hadisələr
İran-İraq sərhədindəki qarşıdurmanın mənşəyi XIX əsrin ortalarında, İran və Osmanlı İmperiyası arasındakı müqavilələr çərçivəsində Şəttül-Ərəb kanalının tamamilə sonuncunun ərazisinə düşməsindən başlayır. Osmanlı imperiyasının çökməsindən və suveren İraqın qurulmasından sonra Şətül ərəbin sularını İraq sərhədləri içində saxlayan, lakin İrana çay limanları zonasında geniş hüquqlar təmin edən 1937-ci il ikitərəfli bir müqavilə imzalandı. İran 1969-cu ildə Şəttül-Ərəb hərbi flotilla göndərərək müqaviləni ləğv etdi; İraq, o anda hərbi cəhətdən zəiflədi, yalnız əhəmiyyətli bir sayda İran subyektini qovaraq cavab verə bildi. 1970-ci ildə İraqdakı onsuz da Kürd separatçılarını dəstəkləyən İran, qonşu bir ölkədə də dövlət çevrilişi etməyə çalışdı ki, bu da ertəsi il iki ölkə arasında diplomatik əlaqələrin kəsilməsinə səbəb oldu.
1970-ci illərin birinci yarısında, Misir və İordaniya liderlərinin vasitəçiliyi ilə İran və İraq rəhbərliyini danışıqlar masasına gətirmək üçün bir neçə cəhd edildi. 1973-cü ildə İran Senatı sədrinin müavini Abbas Məsudi Bağdadı ziyarət etdi. 1974-cü ildə iki ölkənin xarici işlər nazirləri əvvəl Cenevrədə, daha sonra İstanbulda bir araya gəldilər, lakin bu görüşlərdə münaqişə məsələlərinin heç biri həll edilmədi, lakin həm şahı uzun illər ərəb dünyası ilə yaxınlaşma axtarışında olan İran, həm də kürdlərlə daxili müharibəyə batmış İraq genişmiqyaslı müharibədən çəkinməyə çalışdı və bu, qarşılıqlı güzəştlərin əsası oldu.
Müqavilə
thumb|right|280px|İran şahı Məhəmməd Rza Pəhləvi, Əlcəzair Prezidenti Huari Bumedyen və İraq Prezidenti Səddam Hüseyn Əlcəzairdə
6 martda OPEC-in Əlcəzairdəki iclasında Əlcəzair Prezidenti Huari Bumedyenin vasitəçiliyi ilə İran və İraq təmsilçiləri dövlət sərhədləri və su ehtiyatları ilə bağlı fikir ayrılıqlarının həllinə dair bir müqavilə imzaladılar. Müqavilədə iki ölkə arasındakı sərhədin 1913-cü ildəki Konstantinopol Müqaviləsi və 1914-cü il sərhəd delimitasiya komissiyasının qərarlarına uyğun keçəcəyi düşünülürdü. Xüsusilə Şəttül-Ərəb çayı boyunca sərhəd talveq və ya orta kanal boyunca keçməli idi.
Müqavilə tərəfləri mübahisəli torpaqların mülkiyyəti və bir-birinin ərazisindəki təxribat fəaliyyətləri barədə mübahisələri başa çatdırmaq məcburiyyətində qoydu. Xüsusilə, bu müqavilə çərçivəsində, əksəriyyəti ərəb əhalisi olan İranın bir bölgəsi olan Xuzistandakı münaqişəni həll etməli idi. Müqavilə, Əlcəzair Prezidentinin vasitəçilik fəaliyyətinin davam etməsi istisna olmaqla, bölgənin mübahisəli məsələlərinə xarici müdaxilənin rədd edilməsini öz üzərinə götürdü.
Müqavilənin həyata keçirilməsi
Müharibə bitdikdən sonra İran hökuməti dəfələrlə İraqı Əlcəzair müqaviləsinin şərtlərinə uyğunlaşmağa çağırdı, lakin qarşı tərəf, həm Səddam Hüseynin rəhbərliyi altında və daha sonra hərəkətlərini tanımaqdan imtina etdilər.
Sic transit gloria mundi
thumb|300px|Xuan de Valdes Leal Finis gloriae mundi (1672). [[Sevilya, Hospital de la Caridad]]
Sic transit gloria mundi — "dünyanın şöhrəti belə keçir" mənasını verən latınca ifadə.
Mənşə
Bu ifadə 1409-cu il (V Aleksandrın tacqoyma mərasimində istifadə edildiyi zaman)  və 1963-cü illər arasında papanın tacqoyma mərasimlərində istifadə edilmişdir. Yeni seçilmiş papa öz sedia gestatorunda (mərasim taxtı) Müqəddəs Pyotr bazilikasının müqəddəs mərasimindən çıxış edərkən yürüş üç dəfə dayandı.
Hər dəfə bir papanın mərasim ustası əlində gümüş və ya mis qamış tutaraq, yanan kətan yedəyində papanın qarşısında diz çökərdi. Ardıcıl olaraq üç dəfə parça yanan kimi o, yüksək və kədərli səslə deyirdi: "Pater Sancte, sic transit gloria mundi!" (“Müqəddəs Ata, dünya şöhrəti belə keçir!”). Papaya ünvanlanan bu sözlər həyatın keçici təbiətini və yer üzündəki şərəflərin xatırladıcısı olaraq xidmət etdi.
İdiomatik kontekstlərdə bu ifadə "şöhrət keçicidir" mənasında istifadə edilmişdir.
NGC 7467
NGC 7467, Yeni Baş Kataloqda qeydə alınmış qalaktikadır. Göy üzündə Peqas bürcü istiqamətində yerləşir. E? tipli. tərəfindən ildə  ölçülü  vasitəsilə kəşf edilmişdir.
Tahabad-i Cameşuran (Qürvə)
Tahabad-i Cameşuran — İranın Kürdüstan ostanı Qürvə şəhristanının ərazisinə daxil olan kənd.
Əhalisi
Kənddə 2006-cı il siyahıya alınmaya görə 478 nəfər yaşayır (107 ailə). Əhalisini kürdlər təşkil edir.
Zombilənd: İkiqat Atəş (film, 2019)
Zombieland: Double Tap rejissoru Ruben Fleischer olan və Rhett Reese, Paul Wernick və Dave Callaham tərəfindən müştərək formada süjet xətti yazılmış Amerika qorxu/komediya/macəra filmidir. Bu, uydurma zombi apokalipsisində yolları kəsişən dörd dostun sağ qalmasından bəhs edən Zombieland filminin davamıdır. Filmdə hadisələr Ağ Evdə baş verir.
İstinadlar
Amansız və qorxmaz dörd zombi ovçusu daxili səyahətlərini davam etdirir. Bu dəfə onlar yalnız canlı ölülərin yeni növləri ilə mübarizə aparmalı, digər sağ qalanlarla da tanış olmalıdırlar. Bundan əlavə, qəhrəmanlarımızın sıralarında ciddi fikir ayrılığı müşahidə olunur.
]]
Dhruv Kapila
Dhruv Kapila — Hindistanı təmsil edən qadın badmintonçu.
BWF International Challenge/Series
Kişilər cütlük
Seyid (ad)
Seyid (seyyid; ərəbcə: سيد‎) — Ərəbistanda islamiyyətə qədər tayfa rəhbərinə deyilirdi. Günümüzdə ad və təxəllüs kimi də işlədilir.
Kamandar Abdullayev
thumb|Abdullayev Kamandar Məmməd oğlu, təxminən 1978-ci ilin fotoşəkili. Abdullayev Kamandar Məmməd oğlu - Azərbaycan Respublikasının əməkdar mühəndisi, rabitə ustası, beynəlxalq dərəcəli böyük mühəndis, Azərbaycan Politexnik İnstitutunun (indi Azərbaycan Texniki Universiteti) Elektrotexnika fakültəsinin məzunu.
1940-cı il 10 noyabr tarixində Qasım İsmayılov, indiki Goranboy rayonu nun Ağamalıoğlu (əvvəllər Abdullabəykürdü, indi Düzqışlaq) kəndində anadan olub, 1949-cu ildən həmin kəndin orta məktəbində 7 sinf orta təhsil aldıqdan sonra 1957-ci ildə Bakıya köçüb leytenan Şmidt adına Bakı Maşınqayırma Zavodunun poladəritmə sexinin model bölməsində modelşik işləyib. Tam orta təhsilini də Bakı şəhəri Nərimanov rayonunun 72 nömrəli fəhlə gəncləri məktəbində başa vurdu.
1961 - 1966-cı illərdə Azərbaycan Politexnik İnstitutu nun Elektrotexnika fakültəsində ali təhsil almış və 1965-cı ilin dekabr ayında təyinat üzrə Kirovabad (indi Gəncə) şəhərində 2 nömrəli Rabitə İstismar Texniki Qovşağının Şəhərlərarası telefon stansiyasının gücləndirici məntəqə mühəndisi təyin olunmuşdur. 1970-ci ilin mart ayında həmin Rabitə qovşağının rəis müavini təyin olundu. 15 avqust 1971-ci ildən SSRİ Rabitə Nazirliyi tərəfindən Monqolustan Xalq Respublikasına uzunmüddətli xidməti ezamiyyətə göndərilmişdir. Uzunmüddətli xarici ezamiyyətdən sonra 1973-cü ilin oktyabr ayından Gəncədə 2 nömrəli Rabitə İstismar Texniki Qovşağının rəis müavini vəzifəsində əmək fəaliyyətini davam etdi. Gəncə şəhərində (əvvəlki adı Kirovabad) 1975-1986-ci illərdə Şəhər Rabitə Qovşağının rəisi və sonra 1986-1990-cı illərdə Şəhər Telefon Şəbəkəsinin rəisi işləmişdir. 1990-1998-ci illərdə Respublika Magistrallarının Texniki Qovşağının Qazax - Bərdə hissəsi üzrə sahə rəisi olub. 1988-1998-ci illərdə Gəncə Rabitə İstehsalat Birliyində rəis müavini təyin olunmuşdur. 1999-cu ildən 2016-cı ilin iyun ayı ərzində Rabitə və Yüksək Texnologiyalar Nazirini bölgə üzrə Səllahiyətli nümayəndəsi işləyib. Bunlarla bərabər Monqolustan Xalq Respublikasının rabitə nazirliyi, Monqolustan Xalq Respublikasınin rabitə təşkiltlrı və Azərbaycan Azərbaycan Rabitəə və Yüksək Texnoloqiyakarı Nazirliyinin  rəhbərliy tarafində xeyli saylı fəxri fərmanlarla təltif edilmişdir. Kecmiş Sovet Sosialist Respublikaları İttifaqı-nin bir cox medallarə ilə təltif edilib Hal hazırda Gəncə şəhərində yaşayır Azərbaycan Respublikası Prezidentinin "Azərbaycan Respublikasında rabitə və informasiya texnologiyaları sahəsi işçilərinə "Azərbaycan Respublikasının əməkdar mühəndisi" fəxri adı verilməsi haqqında" 1 dekabr 2008-ci il tarixli 79 nömrəli Sərəncamı ilə Azərbaycan Respublikasında rabitə və informasiya texnologiyaları sahəsindəki xidmətlərinə görə Kamandar Abdullayevə "Azərbaycan Respublikasının əməkdar mühəndisi" fəxri adı verilmişdir: http://www.e-qanun.az/framework/15746.
Astilba
Astilba-yunan sözü olub,A-"çox",stilbe-"parlaq" deməkdir.Bitkiyə bu adın verilməsi onun yarpaqlarının parıltılı olması ilə əlaqədardır.Şərqi Asiya,Yaponiya və Şimali Amerikada bu çoxillik bitkinin 30-a yaxın növü məlumdur.Gülçülükdə aşağıdakı növlərdən istifadə olunur.Arends astilbası (A.x.arendsii) qalın,şaquli kökümsovları olan çoxillik bitkidir.Gövdəsi 50-100 sm hündürlüyə çatır.Yarpaqları tünd parlaqdır.Ağ,çəhrayı,qırmızı,açıq-qəhvəyi rəngli xırda çiçəkləri çiçək qrupuna yığılmışdır.David astilbası (A.davidii) 180 sm hündürlüyə çatan bitkidir.Hamaşçiçəyi sallaq oxlu,piramidaşəkilli salxımdır.Xırda çiçəkləri çəhrayı-qırmızı rəngdədir.Astilbanın kökümsovunu hissələrə bölməklə çoxaltmaq olar.Bölünmüş hər bir hissədə tumurcuq olmalıdır.Qələmlə çoxaldılmış astilba tez gül açır.Çiçək qurumağa başlayanda saplağını kəsmək lazımdır.Astilbanın kökümsovu hər il torpağın üst səthinə doğru inkişaf edir.Çılpaq qalan köklərin üzərini torf ilə örtmək lazımdır.
Xaçınçay kurqanları
Xaçınçay kurqanları — Azərbaycanın Kəlbəcər rayonunun Dovşanlı kəndindən 9 km cənub-şərqdə, Xaçın çayının sağ sahilində ilk Tunc dövrunə aid kurqanlar. Hündürlüyü təqribən 1–2,5 metr, diametri təqribən 10–20 metrdir. Dəfn adətinə görə bir-birindən fərqlənirlər. Tədqiq edilmiş beş kurqanın üçündə (№ 1, 2, 3) ölülər inqumasiya, ikisində (№ 4, 5) isə kremasiya adəti ilə dəfn olunmuşdur. Kurqanlardan qızıl bəzək əşyaları, arxaik tipli xəncərlər, daş toppuz, dəvəközüdən bıçaq və bir ədəd bütöv saxsı qab tapılmışdır.
Kaptay gölü
Kaptay gölü — Banqladeşin ən böyük gölü. Göl Karnaphuli hidro-elektrik layihəsi çərçivəsində Karnaphuli çayı üzərində Kaptay bəndi inşa edilərək yaradılmışdır. Onun ortalama 30 m, maksimum dərinliyi 150 m-dir.
Tarixi
Su elektrik Stansiyası üçün su anbarının tikintisinə 1956-cı ildə Şərqi Pakistan hökuməti tərəfindən başlanmışdır. Nəticədə Ranqamati rayonunda 220 km2 əkin sahəsi su altında qaldı. ABŞ tərəfindən maliyyələşdirilən layihə 1962-ci ildə sona çatdı. Beynəlxalq Mühəndislik Şirkəti (International Engineering Company) və "Utah International Inc." bəndin tikiltisi üçün müqavilə imzaladı. Bəndin uzunluğu 670,8 metr, hündürlüyü 54,7 metrdir.
Su Elektrik Stansiyasının inşası məqsədiylə 18 min ailədən ibarət 100 min insan məcburi şəkildə başqa ərazilərə köçürüldü. Tarixi Çakmaz padşahının sarayı su altında qaldı.
Tağıabad (Qürvə)
Tağıabad — İranın Kürdüstan ostanı Qürvə şəhristanının ərazisinə daxil olan kənd.
Əhalisi
Kənddə 2006-cı il siyahıya alınmaya görə 161 nəfər yaşayır (37 ailə). Əhalisini kürdlər təşkil edir.
Yevgeniya Miroşniçenko
Yevgeniya Miroşniçenko (Євгенія Семенівна Мірошниченко; ) — Sovet və Ukrayna opera müğənnisi (koloratura soprano), müəllim. SSRİ xalq artisti (1965). Ukrayna Qəhrəmanı (2006), Ukrayna SSR Dövlət Mükafatı laureatı. T. Şevçenko (1972) və SSRİ Dövlət Mükafatı (1981) laureatı.
Bioqrafiya
Yevgeniya Miroşniçenko 1931-ci il iyunun 12-də SSRİ-nin Ukrayna SSR Xarkov vilayətinin Çuqevski rayonunun Pervoy Sovetski kəndində anadan olub.
1943-cü ilin noyabrında Xarkov azad edildikdən sonra ataları ölmüş övladların arasında Xarkov 5 saylı İxtisaslaşdırılmış Qadın Peşə Məktəbinə radiotexnika montajçısı kimi daxil olur. Tezliklə o, artıq Moskvada həvəskar sənət şousunda Ukraynanı təmsil edən "Əmək ehtiyatları" ansamblında fəaliyyət göstərir. Sonra o, Kiyevdə, Moskvada, Böyük Teatrda və Kremldə hökumət üzvləri qarşısında konsertlərdə çıxış etməyə başlayır.
1951-ci ildə Xarkov Musiqi Texnikumunu (1968-ci ildən B. M. Lyatoşinski adına) bitirmişdir.
1957-ci ildə Kiyev Konservatoriyasını (indiki P. İ. Çaykovski adına Ukrayna Milli Musiqi Akademiyası) M. E. Donets-Tesseirin rəhbərliyi altında bitirmişdir. Təhsil aldığı müddətdə Kiyev "Əmək ehtiyatları" ansamblında çıxış etməyə davam edir.
1957-ci ildən T. Şevçenkon adına Kiyev Opera və Balet Teatrının solisti olur və burada 1994-cü ilə qədər işləyir.
1961-ci ildə o, İtaliyada La Skala Teatrında (Milan) məşhur müğənni və müəllim Elvira del Hidalqo ilə birlikdə təhsil alır.
O, həm də konsert müğənnisi kimi çıxış edir. Onun repertuarında rus və ukrayna bəstəkarlarının operalarından, romanslarından və mahnılarından ariyalar vardır.
SSRİ-nin və xaric ölkələrin bir çox şəhərlərində qostrol səfərlərində olur: Bolqarıstan, Polşa, Rumıniya, Yuqoslaviya, Kanada, ABŞ, Fransa, Yaponiya, Çin və s. Oxuduğu mahnılar radio və qrammofon plastinalarına yazılmışdır.
Yuxarı registrdə yüksək notlara sərbəst çatan yüngül və mobil səsi, voka lifa məharəti, temperamenti və canlılığı ilə seçilirdi.
1980-ci ildən Kiyev Konservatoriyasında dərs deyir (1990-cı ildən professor).
1996-cı ildən Ukrayna Dövlət Mükafatları Komitəsinin Rəyasət Heyətinin və T. Şevçenko adına Ukrayna Mədəniyyət Fondunun Qəyyumlar Şurasının üzvü olur.
2002-ci ildə onun adına Beynəlxalq Xeyriyyə Fondunu təsis olunur.
O, həyatının son beş ilini Kiyevdə Malaya Opera Teatrının yaradılmasına həsr edib.
Yevgeniya Miroşniçenko 27 aprel 2009-cu ildə Kiyevdə vəfat etmişdir.
O, Baykovo qəbiristanlığında dəfn edilib.
Ailə
Ata - Semyon Alekseeviç (1899-1943).
Ana - Susanna Qriqoryevna (1903-2001).
İkinci əri həkim Qriqori Şkolnı.
Övladları - oğulları İqor Qriqoryeviç (1962) və Oleq Qriqoryeviç (1964).
Nəvələri - Yevgeniya İqorevna Şkolnaya (1985), Anton Oleqoviç Miroşniçenko (1986), Vyaçeslav İqoreviç Şkolnı (1987).
Üçüncü əri - Vladimir Beqma, rejissor.
İradə Mehri
İradə Mehri (tam adı: İradə Bayram qızı Mehrəliyeva; 18 fevral 1982) — Azərbaycan müğənnisi.
Həyatı
İradə Mehri 1982-ci il fevralın 18-də Bakıda anadan olmuşdur. 1990-cı illərdə Cücələrim Ansamblında rəqs dərsləri almışdır. 1999-ci ildə Bakı Musiqi Məktəbində təhsilə başlamışdır.
Subaydır. 1 övladı var.
Hazırda sənətini davam etdirməkdədir.
Karyerası
Talıb Talenin sözlərinə və aranjiman etdiyi Amma yenədə mahnısı uzun illər hit mahnılar siyahısında qalmaqdadır. Müğənni bir çox populyar ifaçılar ilə dueti oldu, bunlardan Ramil Sədalı, Məna Əliyev, Mürsəl Səfərov, Talıb Tale və digərləri ilə duet və iş birliyi olmuşdur.
Özəlliklə estrada və pop janrlarına üstünlük verən İradə Mehri, 2017-ci ildən işbirliyi yaratdığı prodüser Əli Baxşızadə-nin təkidi ilə milli folklor və digər Azərbaycan üslubu olan mahnılara da müraciət etmişdir. 2019-cu illərin sonu şair Vüsal Göyçaylının söz bədiyyələrini ifa etmişdir.
Zəfər Günü (Azərbaycan)
Zəfər Günü — Azərbaycan Respublikasında İkinci Qarabağ müharibəsində qələbə şərəfinə qeyd edilən gün. Prezident İlham Əliyevin 2020-ci il dekabrın 3-də imzaladığı "Azərbaycan Respublikasında Zəfər Gününün təsis edilməsi haqqında" sərəncama əsasən qeyd edilir.
Tarixi
27 sentyabr 2020-ci il səhər saatlarında Ermənistan Silahlı Qüvvələrinin genişmiqyaslı təxribat törədərək cəbhəboyu zonada yerləşən Azərbaycan ordusunun mövqelərini və yaşayış məntəqələrini iriçaplı silahlar, minaatanlar və müxtəlif çaplı artilleriya qurğularından intensiv atəşə tutması nəticəsində, Ermənistan ordusunun döyüş aktivliyinin qarşısını almaq, mülki əhalinin təhlükəsizliyini təmin etmək məqsədilə Azərbaycan ordusunun komandanlığı tərəfindən qoşunların bütün cəbhə boyu sürətli əks-hücum əməliyyatı başlaması barədə qərar verilmişdir. Qarşıdurmalar nəticəsində Ermənistanda hərbi vəziyyət və ümumi səfərbərlik, Azərbaycanda isə hərbi vəziyyət və komendant saatı, 28 sentyabrda qismən səfərbərlik elan edilmişdir. Qarşıdurmalar qısa müddətdə sürətlə alovlanmış və İkinci Qarabağ müharibəsinə çevrilmişdir.
Ermənistan respublikası ilə 44 gün davam edən müharibə ərzində 4 oktyabrda Cəbrayıl, 17 oktyabrda Füzuli,  20 oktyabrda Zəngilan,  25 oktyabrda Qubadlı  və 8 noyabrda Şuşa şəhəri işğaldan azad edilmişdir. Moskvada imzalanan müqaviləyə əsasən, noyabrın 10-u Bakı vaxtı ilə saat 01:00-dan etibarən Dağlıq Qarabağ münaqişəsi zonasında atəşin və hərbi əməliyyatların tam dayandırılması, 1 dekabradək Ermənistan qüvvələrinin Dağlıq Qarabağın ətrafında Ermənistan nəzarətindəki Azərbaycan ərazilərindən çıxarılması və Naxçıvan Muxtar Respublikası ilə Azərbaycanın qərb rayonlarını birləşdirən yeni nəqliyyat kommunikasiyalarının inşasının təmin edilməsi elan edilmişdir.
2020-ci il noyabrın 20-də Ağdam, noyabrın 25-də Kəlbəcər, dekabrın 1-də Laçın rayonları azad edilmişdir.
Zəfər Gününün təsis edilməsi
Azərbaycanda Zəfər Gününün təsis edilməsi haqda prezidentin ilk fərmanı dekabrın 2-də verilmişdi. Bu sərəncama əsasən Zəfər Günü hər il noyabrın 10-da keçirilməli idi. Lakin dekabrın 3-də noyabrın 10-nun Türkiyədə Mustafa Kamal Atatürkün anım günü olduğunu nəzərə alaraq, Azərbaycan Respublikasının Prezidenti cənab İlham Əliyev Zəfər Gününün tarixinin dəyişdirilməsi barədə qərar qəbul etmişdir. Şuşa şəhərinin və onun işğaldan azad edilməsinin tarixi əhəmiyyəti nəzərə alınaraq qələbə - Zəfər Günü hər il noyabrın 8-də təntənəli şəkildə qeyd edilməsi qərara alınmışdır.
Prezidentin sərəncamı
Sərəncamda deyilir: "Azərbaycan Respublikası Konstitusiyasının 109-cu maddəsinin 32-ci bəndini rəhbər tutaraq, xalqımızın qüdrətinin və milli qürurumuzun təntənəsinə çevrilən, dövlətimizin nüfuzu və gələcək inkişafı baxımından müstəsna əhəmiyyət kəsb edən bu misilsiz qələbənin əbədiləşdirilməsi məqsədilə qərara alıram:
1. Hər il noyabrın 8-i Azərbaycan Respublikasında Zəfər Günü kimi təntənəli şəkildə qeyd edilsin.
2. Azərbaycan Respublikasının Nazirlər Kabineti bu Sərəncamdan irəli gələn məsələləri həll etsin".
Molusella
—  aləminin  dəstəsinin  fəsiləsinə aid bitki cinsi.
Yabanı halda molusella Azərbaycanda Kür-Araz, Mil-Muğan düzlərində yayılmışdır. Bu cinsə bir növ daxildir — hamar molusella (M.laevis). Bitkinin hündürlüyü 70 sm-ə qədər olub, böyük kasa yarpaqları borucuqlara birləşib. Onlar molusellaya gözəllik verir. Borucuqlarda gizlənən xırda ağ çiçəklər gözə çarpmır. Moluselladan quru kompozisiyalar yaratmaq üçün istifadə edirlər. Bunun üçün bitkiləri vaxtında qayçı ilə kəsirlər. Kəsilmiş bitkiləri dəstə bağlayaraq sərin və qaranlıq yerdə qurudurlar. Molusella yarımkölgədə yaxşı bitir. Bitkinin toxumlarını torpağa 45x45 sm sxemi üzrə əkməklə çoxaldırlar. Moluselladan çəpərlərin salınmasında, eyvanların bəzədilməsində istifadə olunur.
Jak Abbadi
Jak Abbadie, həmçinin Ceyms Abbadi — protestant keşiş və yazıçı.
Həyatı
Jak Abbadi təxminən 1654-cü ildə Fransanın Bern kantonunun Ney şəhərində anadan olmuşdur. O, Sedan və Saumurda təhsil alıb. Abbadinin erkən akademik uğuru onun cəmi on yeddi yaşında olanda Sedandakı akademiyadan ilahiyyat dərəcəsi almasına gətirib çıxarmışdır.
Jak Abbadi Berlində, sonra isə Londonda fransız protestant qaçqınlarının keşişi olmuşdur.
Jak Abbadi 1690-cı ildə Londondakı Savoy Kapellasında Fransa kilsəsinin rəhbəri təyin edilmişdir. O, 1699-cu ildə İrlandiyada Killalo kilsəsinin dekanı olmuşdur. Jak Abbadi 25 sentyabr 1727-ci ildə, London şəhərinin yaxınlığında vəfat etmişdir.
Xatun
Xatun və ya xatın — türkdilli xalqlarda hökmdarın qadın həyat yoldaşına və ya şahzadə qızlara verilmiş ad. Sonralar digər Şərq xalqları arasında da yayılmışdır. Xatunlar dövlətin idarə olunmasında, siyasi və iqtisadi həyatında mühüm rol oynamışdılar. İndiki dövrdə qadın adı kimi istifadə olunur.
Etimologiyası
İslam Ensiklopediyasına görə, "Xatun Göytürklərin və sonrakı türk hökmdarlarının arvadları və qadın qohumları tərəfindən daşınan soqd mənşəli bir tituldur". Bruno de Nikolanın "Women in Mongol Iran: The Khatuns, 1206-1335" kitabına görə, "xatun" termininin linqvistik mənşəyi məlum deyil, lakin ehtimal olunur ki, qədim türk və ya soqd mənşəlidir. Piter Bencamin Qoldenin müşahidəsinə görə, "xatun" titulu Göytürklər arasında xaqanın qadın həyat yoldaşının titulu kimi yaranmışdır və soqdca "xwāten", yəni "hökmdarın arvadı" sözündən götürülmüşdür.
Petra-tu-Romiu
Petra-tu-Romiu (Πέτρα του Ρωμιού), Afrodita qayası —Bafda (Kipr) dəniz kekuru (qaya). Ərazinin gözəlliyi və yunan mifologiyasında Afrodita ilahəsinin vətəni olaraq bilinməsi səbəbindən turistləri özünə cəlb edir.
Turistlər arasında populyarlığına baxmayaraq, Petra tu Romiou yaxınlığındakı dəniz üzmək üçün təhlükəlidir və qayaya dırmaşmaq qadağandır. Ancaq yaxınlıqda bir restoran, bir turizm pavilyonu və Afrodita Hills kurortu vardır.
Əfsanələr
Bir rəvayətə görə, qayalıq Afrodita sevgi ilahəsinin doğulduğu yerdir. Beləliklə Geya (yer ilahəsi) Kronosun oğullarından birini atası Uranı axtalamağa inandırır. Kronos tərəfindən axtalanan Uranın dənizə düşərək qar kimi ağ köpük əmələ gətirən sperma və qanından Afrodita Kifera adası yaxınlığında anadan olmuşdur. Külək onu Kipr adasına gətirmişdir (ya da Kiferanı sevmədiyi üçün özü oranı üzərək tərk etmişdir). Burada Orlar dəniz dalğalarından çıxaraq onunla görüşmüşdür.
Başqa bir əfsanəyə görə buranı Axeylər Troyadan qayıdarkən endikləri yerli çimərlik olan Axni adı ilə əlaqələndirir.
Yerli əhalinin köhnə Lefkoşa şəhərinin qaranlıq guşələrində söylədikləri və pıçıldadıqları başqa bir əfsanəyə görə kiprli milyarder Krisos Rodrigez bir vaxtlar bir qayanın altına dalması və bütün gücü ilə və Zevsin köməyi ilə qayanı çiyinlərinə qaldırmışdır. Yunan mifologiyasına görə Krisos Rodrigezin bu güc nümayişi Afroditanı özünə cəlb etmişdir.
Müasir ad Petra-tu-Romiou (Romalıların qayası) əfsanəvi Bizans qəhrəmanı Diqenis Akritasa işarə edir. Yarı yunan və yarı ərəb olması səbəbindən Diqenis (ikiqat doğulmuş) adı ortaya çıxmışdır. Rəvayətə görə Diqenis Troodos dağlarından bir adanı işğal edən Saracensə doğru bir daş atır. Petra-tu-Romiounun yanında yerləşən qayaya Saracen qayası deyilir.
Asiya porsuğu
Asiya porsuğu (Meles leucurus) — Yırtıcılar dəstəsinə aid olan heyvan növü. Əsasən Rusiya (Volqadan Cənubi Sibirə qədəre ki ərazilər), Orta Asiya, Monqolustan, Çin və Koreya yarımadası ərazisində yayılmışdır.
Həyat tərzi baxımında Asiya porsuqları Avropa porsuqları ilə eyni olsa da, rəng və ölçü baxımından kəskin şəkildə fərqlənirlər. Əsasən meşə zonasında rastlanılır. Ancaq tayqa çölləri və yarımsəhralarda da rastlanılır. Asiya porsuğu gecə həyat tərzi keçirir. Bitkilər, omurgasızlar, kiçik gəmiricilər, sürünənlər və kirpilərlə qidalanırlar. Dərin və mürəkkəb quruluşa malik dəliklər qazanırlar. Uzun sürən boğazlıq dövründən sonra (450 günə qədər) dişi 6 bala verir. Şimal ərazilərində Asiya porsuqları qış yuxusuna gedir.
Yakob Yordans
Yakob Yordans — flamand rəssamı, flamand barokkosunun görkəmli nümayəndələrindən biri.
Asiya porsuğu
Asiya və avropa porsuqlarının yayılma arealının kəsişdiyi ərazilərdə hibritləşmə baş verir.
Yakob Yordans
Həyatı
Yakob Yordans 19 May 1593-cü ildə on bir uşağın birincisi kimi Antverpendəki varlı kətan taciri Jacob Jordaens Sr və Barbara van Wolschaten-dən olub. Yordanesin erkən təhsili haqqında az şey bilinir. Ümumiyyətlə sosial təbəqəsinin uşaqları üçün verilən təhsilin üstünlüklərini aldığını güman etmək olar. Bu fərziyyə aydın yazısı, fransız dilindəki bacarığı və mifoloji biliyi ilə dəstəklənir. Yprdanesin İncildəki mövzularla tanışlığı onun bir çox dini rəsmlərində aydın görünür və sonradan Katoliklikdən Protestantlığa keçməsiylə İncil ilə şəxsi maraqları gücləndi. Yakob Yordanes Peter Paul Rubens və Antonio Van Deykdən sonra gününün aparıcı Flamand Barokko rəssamı idi. Bu müasirlərindən fərqli olaraq, İtalyan rəsmini öyrənmək üçün heç vaxt xaricə getməmiş və karyerası onların intellektual və nəzakətli istəklərinə laqeyd münasibətilə yadda qalmışdır. Əslində, Aşağı Ölkələrdəki yerlərə bir neçə qısa səyahət istisna olmaqla, bütün ömrü boyunca Antverpendə qaldı. Uğurlu bir rəssam olmaqla yanaşı, görkəmli gobelen dizayneri idi. Rubens kimi, Yordanes də qurbangah əsərləri, mifoloji və alleqorik səhnələr çəkmişdir. 1640-cı ildən sonra - Rubensin öldüyü il - Antverpendə genişmiqyaslı komissiyalar üçün ən vacib rəssam idi.
Dallaporte binası (Taqanroq)
Dallaporte binası— Rostov vilayəti Taqanroq şəhəri ərazisində yerləşən tarixi arxitekur bina. Bina Taqanroq şəhəri İtalyanski xiyabanı ev 9 ünvanında yerləşir.
Tarixi
İki mərtəbədən ibarət, Taqanroq şəhəri İtalyanski xiyabanı ev 9 ünvanında yerləşən bina ХIХ əsrin ikinci yarısında inşa edilmişdir. Bina Don qoşunlarının mayoru A. İ. Yeqorovun vəsaiti hesabına tikilmişdir. Bina sonradan I gildiya taciri İvan Pavloviç Dalaportenin həyat yoldaşı Yekaterina Yeqorovnanın xahişi ilə binanaya mətbəx əlavə edilir və ikinci mərtəbə artırılmışdır.
Dallapoetenin ailəsində 1834-cü ildə oğul övladı doğulmuşdur. Oğlunun adı Panaqi idi. İvan Pavloviç Dallaporte 70 yaşında ikən 1870-ci ildə həyatını itirmişdir.
ХХ əsrin əvvəllərində Dallaportenin vərəsələri bu iki mərtəbəli binanı Taqanroq şəhərinin fəxri sakini Minaya Yeqoroviç Sinodi-Popova və Konstantin Nikolayeviçin həyat yoldaşı Yelena Semenovna Averino tərəfindən satın alınmışdır. 1921-ci ildə Yelena Semenovna 78 yaşında infaktdan vəfat etmişdir. Bu zaman binanın qiyməti 26 min rubl olaraq qiymətləndirilirdi.
Sovet hakimiyyəti illərində bina milliləşdirilmişdir. Birinci mərtəbədə gözəllik salonu, ikinci məryəbədə isə yaşayış mənzilləri yerləşir.
Təsviri
İki mərtəbəli İtalyanski xiyabanı, ev 9 ünvanında yerləşən binanın ikinci mərtəbəsində beş, birinci mərtəbədə isə altı pəncərəyə sahibdir. Bina yarımzirzəmiyə sahibdir ki, onunda mərkəzi hissəsində pəncərə vardır. Mərtəbələr arasında düz xətli karniz vardır. Sol hissəsində metaldan darvaza vardır.
2010-cu ildə binanın qarşısında abina ucaldılmışdır.
İmran Məmmədli
İmran Cahangir oğlu Məmmədli (9 avqust 1985; Birinci Şahsevən, Beyləqan rayonu, Azərbaycan SSR — 25 oktyabr 2020; Kürdlər, Füzuli rayonu, Azərbaycan) — Azərbaycan Silahlı Qüvvələrinin çavuşu, Vətən müharibəsi şəhidi.
Həyatı
İmran Məmmədli 9 avqust 1985-ci ildə Beyləqan rayonunun Birinci Şahsevən kəndində Cahangir Məmmədov və Narxanım Məmmədovanın ailəsində anadan olmuşdur. 1991-2002-ci illərdə Gəray Əsədov adına Beyləqan rayon Birinci Şahsevən kənd 1 saylı tam orta məktəbində orta təhsil almışdır. Ailəli idi, dörd övladı yadigar qaldı.
Hərbi xidməti
İmran Məmmədli 2007-ci ildə Səfərbərlik və Hərbi Xidmətə Çağırış üzrə Dövlət Xidmətinin Beyləqan rayon şöbəsi tərəfindən hərbi xidmətə çağırılmışdır. Çağırışa əsasən, İmran Məmmədli Azərbaycan Silahlı Qüvvələrinin sıralarında, "N" saylı hərbi hissələrdən birində müddətli həqiqi hərbi xidmət etmişdir. Hərbi xidmətini başa vurduqdan sonra Quru Qoşunlarının "Müddətdən artıq həqiqi hərbi xidmət" kurslarına yazılan İmran Məmmədli kursları bitirmiş və yenidən ordu sıralarına qayıdıb müddətdən artıq hərbi xidmət qulluqçusu olaraq hərbi xidmətinə davam etmişdir.
Döyüşlərdən sonra İmran Məmmədli hərbi xidmətinə davam etmişdir. Döyüş və hərbi xidmət müddətində fərqləndiyi üçün hərbi hissə rəhbərliyi tərəfindən bir çox fəxri fərman və təşəkkürnamələrlə təltif edilmiş, "çavuş" rütbəsi almışdır.
Azərbaycan Ordusunun çavuşu olan İmran Məmmədli 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsində iştirak etmişdir. Cəbrayılın, Qubadlının, Zəngilanın və Füzulinin azadlığı uğrunda gedən döyüşlərdə vuruşmuşdur. İmran Məmmədli 25 oktyabr 2020-ci ildə Füzuli rayonunun Kürdlər kəndi istiqamətində döyüş tapşırığını yerinə yetirərkən şəhid olmuşdur.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən İmran Məmmədli ölümündən sonra "Vətən uğrunda" medalı ilə təltif edildi.
Azərbaycanın Cəbrayıl rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.12.2020-ci il tarixli Sərəncamına əsasən İmran Məmmədli ölümündən sonra "Cəbrayılın azad olunmasına görə" medalı ilə təltif edildi.
Azərbaycanın Füzuli rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 25.12.2020-ci il tarixli Sərəncamına əsasən İmran Məmmədli ölümündən sonra "Füzulinin azad olunmasına görə" medalı ilə təltif edildi.
Dmitri Yakovenko
Dmitri Yakovenko (, 29 iyul 1983 Omsk) Rusiyalı qrosmeyster (2001). Şahmat üzrə Komandalar Arası Dünya Çempionatında (2009) qızıl medal qazanan Rusiya komandasının və Şahmat üzrə Komandalar arası Avropa Çempionatının (2007, 2015) üzvu olub.
Həyatı
Dmirtriy 3 yaşı olarkən şahmat oynamağı birinci dərəcə səviyyəsində olan atasından öyrənib və məşqiçisi Aleksandr Nikitin olub. Dmitri məktəbi qızıl medalla və Moskva Dövlət Universitetinin tətbiqi riyaziyyat və kibernetika fakultəsinin qırmızı diplomla bitirmişdir.
Naliyyətləri
1999-cu ildə 16 yaşa qədər Gənclər arasında şahmat üzrə Dünya çempionatıda ikinci yeri tutdu.
2001-ci ildə 18 yaşa qədər Gənclər arasında şahmat üzrə Dünya çempionatının və Saint-Vincent Open-in qalibi olub.
2005-ci ildə Monrealda keçirilən turnirin qalibi oldu. Həmin ildə Rusiya Çempionatında ikinci yeri tutdu.
2007-ci ildə Rusiya yığmasının tərkibində Avropa Çempionu oldu.
2012-ci ildə Plovdivdə keçirilən Şahmat üzrə Avropa Çempionatında 11 oyundan 8.5 xalla, 2013-də Rusiya Kubokunda birinci yeri tutmuşdur.
2012-ci ildə keçirilən Olimpiadada Rusiya millisinin tərkibində gümüş medala sahib olmuşdur.
Quru küləklər
Quru küləklər- meteoroloji hadisə olub, havanın rütubətliyi bir qayda olaraq yüksək temperatur və müxtəlif intensivli küləklərlə müşayət olunur. Belə küləklər bitkinin yüksək transpirasiyasına səbəb olur, torpaq səthindən intensiv buxarlanma gedir, torpağın nəmliyi aşağı düşür və bunun nəticəsində bitkinin su balansının pozulmasına səbəb olur.
Azərbaycanda İraq, İran və Orta Asiya ərazilərindən daxil olan subtropik antisiklonun təsiri nəticəsində ilin isti dövründə atmosfer prosesləri quraqlıq və quru yellərin əmələ gəlməsinə səbəb olur. Bu isə respublika ərazisində kənd təsərüfatı bitkilərinin normal inkişafına mənfi təsir göstərir və məhsuldarlığını aşağı salır.
Quraqlıq və quru küləklərə qarşı mübarizə tədbirləri
Mübarizə tədbirləri məqsədi ilə əsasən aqrotexniki və meliorasiya tədbirləri həyata keçirilir.
Lacivərd pəncərə
thumb|Lacivərd pəncərə 2006-cı ildə Lacivərd pəncərə, Mavi pəncərə və ya Dveyra pəncərəsi ― Maltanın Qozo adasında yerləşən, 28 metr uzunluğunda əhəng daşından ibarət təbii körpü. Dveyra buxtasında daxili dənizə yaxın bir ərazidə yerləşir və Maltanın əsas turistik destinasiyalarından biridir. Ərazidəki digər təbii coğrafi xüsusiyyətlər ilə birlikdə bu kəmər bir sıra beynəlxalq səviyyəli filmlərdə və KİV-in proqramlarında yer almışdır. thumb|2012-ci ildə müəyyən bir hissəsi çökdükdən sonra İki dəniz mağarasının dağılması nəticəsində yaranan kəmərin quruluşu dənizdən yüksələn qaya sütunundan ibarətdir və üfiqi lövhə ilə uçuruma birləşib.
Keçidin bəzi hissələrinin dənizə düşməsinə səbəb olan onilliklər ərzində davam edən təbii eroziyadan sonra, 2017-ci il martın 8-də fırtınalı havada lövhə və sütun tamamilə çöküb.
Erqonomika
thumb Erqonomika ( və — «qanun») — vəzifə səlahiyyətlərinin, iş yerlərinin və əmək obyektlərinin, həmçinin  kompüter proqramlarının işçinin fiziki və psixi imkanlarından irəli gələrək təhlükəsiz və səmərəli çalışqanlığı üçün uyğunlaşdırılması haqqında elmdir.Tətbiqi elmləri (psixologiya, fiziologiya, antropologiya, kibernetika, fizika, riyaziyyat, biomexanika, gigiyena, pedaqogika, iqtisadiyyat, texniki elmlər və s.) özündə cəmləşdirir.
Lacivərd pəncərə
Tarixi
Lacivərd pəncərə təxminən 500 il ərzində uçurumun üzünün dəniz və yağış eroziyasına məruz qalması nəticəsində formalaşmışdır. Kəmər Maltanın ən çox turist qəbul edən məkanlarından və məşhur fotoşəkillərin arxa fonlarından biridir. Bu ərazi xüsusi mühafizə sahəsinə və 1998-ci ildə Dveyra buxtasının digər hissələri ilə birlikdə YUNESKO Ümumdünya irsinin Malta abidələri siyahısına daxil edilib.
Erqonomika
Fəaliyyəti
Erqonomika istehsalat proseslərində insan ilə texnikanın qırılmaz vəhdətini və bu vəhdətin hərtərəfli sintez və analizini izah edir. Erqonomika məsələ həllində bütün elmi üsullardan geniş istifadə edir. Onun tədqiqat predmeti olan insani əməyin, təfəkkürün və ünsiyyətin məhsulu kimi qəbul olunur.
Lacivərd pəncərə
Tarixi
1980 və 2000-ci illər ərzində kəmərin üst təbəqələrinin bəzi qisimləri çökərək böyük ölçüdə genişlənir. Boşluğun xarici kənarında olan geniş bir qaya parçası 2012-ci ilin aprel ayında çökür və pəncərənin ölçüsünün daha da artmasına səbəb olur. 2013-cü ilin mart ayında kəmərin başqa bir hissəsi dənizə çökür. Geoloji və geotexniki hesabat dörd ay sonra hazırlanır. Hesabatda qaya parçalarının düşməsinin davam edəcəyi və insanların kəmərə yaxınlaşmaları təhlükəli ola biləcəyi ifadə edilsə də, kəmərin "nisbətən sabit olduğu və bir neçə il bu şəkildə qalmağa davam edəcəyi" açıqlanır.
Erqonomika
Fəaliyyəti
İş prosesində qəza və təhlükəli halların 70%–i icraçının fiziki, psixoloji–fizioloji və psixi imkanlarının içra olunan işlə uyğunlaşdırılmamasından irəli gəlir. Son 30 ildə insan əməyi öz yerini sadə fiziki güc mühitindən mürəkkəb ağıl fəaliyyəti mühitinə vermişdir. Başqa sözlə, peşənin əsas ağırlığı mühərrikin biomexaniki mühiti üzərinə deyil, insanın psixologiyası üzərinə düşür. Beləliklə, əmək fəaliyyətinin əsas hissəsi ağılın mürəkkəb və gərgin işi, diqqət, yaddaş və təfəkkür vasitəsilə həyata keçirilir.
Lacivərd pəncərə
Tarixi
Sonrakı illərdə, əlavə qaya parçalarının düşəcəyi və çatların olacağı bildirilir. Eroziyanın davam etməsi səbəbindən insanların təpəyə qalxmalarına mane olmaq üçün xəbərdarlıq işarələri qoyulur və balıqçıların gəmiləri ilə kəmərə yaxınlaşmasına icazə verilmir. Lakin bir çox adamlar nizamlı olaraq kəmərin üzərindən keçməyə davam edir və qayalar düşməyə davam etdikdə belə kəmərin üzərindən sərbəst şəkildə dənizə tullanan insanların videoları YouTube sosial şəbəkəsinə yüklənir.
Erqonomika
Məqsədi
QİYŞ–in üzvü olan ölkələrin alim və mütəxəssislərinin erqonomik məsələrə dair Birinci Beynəlxalq konfrasında (1972–ci il) qeyd edilmişdir ki, erqonomika insanın əmək prosesindəki imkan və qabiliyyətini öyrənir. O, əmək fəaliyyətinin təşkilində elə şərtlər və üsullar yaratmalıdır ki, bunlar əməyi yüksək məhsuldar əməyə çevirərək eyni zamanda insanın fiziki və mənəvi inkişafına səbəb olsun, işçinin təhlükəsizliyini təmin etsin, onun sağlamlığını və iş qabiliyyətini mühafizə etsin. Buradan görünür ki, erqonomika öz məqsəd və məsələlərinə görə müasir əmək mühafizəsinə yaxındır. Erqonomika müasir cəmiyyətin ən sadə tərkibli istehsalat güclərini, insan–maşın sistemlərinin növlərini və biotexniki kompleksləri ətraflı tədqiq edir. İnsan–maşın–mühit sistemlərini kompleksi öyrənmək üçün erqonomika müasir gigiyena, fiziologiya, psixologiya antroologiya və s. elmlərin ideya və nailiyyətlərini sintez edir. Erqonomika insanın konkret fəaliyyətini müəyyənləşdirən xassəsinin, imkanının, bacarığının, bir–birinə uyğunluğuna əsaslanaraq görülən işin quruluş və tərkibini, texnikanın və onu əhatə edən mühitin xassələrini aydınlaşdırır. İnsan–maşın–mühit sistemlərinin uyğunluğu erqonomik xüsusiyyət, komponentlərin tərkibi, texnikanın növü, fəaliyyətinin daxili və xarici mühiti, iş yerinin quruluşu, keyfiyyəti, forması, idarəetmə vasitələrinin ölçüsu və yerləşdirilməsi, iş sahəsi və s. amillərlə müəyyənləşdirilir. İnsanın erqonomnk xassəsinə onun görmə qabiliyyəti, toxunma, iybilmə, səs duyğusu, qavrayış, həmçinin mürəkkəb hissi–hərəkəti və əhval–ruhiyyəsi, yaddaşı, təfəkkürü, diqqəti və s. təsir göstərir. Buradan görünür ki, əmək şəraitinin təhlükəsizliyinin təmin edilməsi məsələləri nə qədər mürəkkəb və hərtərəflidir.müəssisələrdə zədələnmələrin aradan qaldırılması üçün insan–maşın sistemlərinin quruluşunda və vəzifələrində ahəngdarlıq yaradılması böyük əhəmiyyətə malikdir. Bədbəxt hadisələrin törəməsində psixoloji şəraitin əhəmiyyətinin təhlili göstərir ki, zədələnmələrin 10%–i adi vaxtda olduğundan daha çox səhvə yol vermişlər. 8,4 %–i vərdiş etdikləri əməliyyatın yerinə yetirilməsində ləngimiş, 11,6%–i iş zamanı mühüm tədbirlər görülməsini yaddan çıxarmışlar və s. Buradan aydın olur ki, kollektivdə psixoloji iqlimin sağlamlığı, hər bir işçinin emosional vəziyyəti təhlükəsizliyin təmin edilməsində əsas şərtlərdən biridir. Sorğu nəticəsində aydınlaşdırılmışdır ki, zədələnmələrin 80%–i üçün bədbəxt hadisə qəflətən baş vermiş, qalanları isə vaxt olmasına baxmayaraq, qəzanın qarşısını almaq üçün düzgün yol tapa bilməmişlər.
Lacivərd pəncərə
Tarixi
2016-cı ilin dekabr ayında insanların kəmərə çıxmasını və keçid etməsini qadağan edən təcili əmr elan edildi və icazəsiz kəmərə çıxanlara 1500 € pul cəzası veriləcəyi açıqlandı. Lakin bu qanun həyata keçirilmədi və ziyarətçilər kəmər 2017-ci ilin mart ayında kəmər çökənə qədər onun üstündə gəzməyə davam etdilər. thumb|2012-ci ildə dənizə düşən sütunun bir hissəsi
Erqonomika
Məqsədi
Zədələnmə ilə mübarizədə təhlükəli gərgin şəraitdə soyuqqanlı olmaq və düzgün qərar qəbul etmək vərdişi aşılanması üçün işçiləri hazırlamaq lazımdır.
Lacivərd pəncərə
Çökməsi
8 mart 2017-ci ildə yerli saatla 09:40-da (08: 40 UTC) şiddətli bir fırtına nəticəsində sütun da daxil olmaqla kəmərin hamısı çökür və hazırda Lacivərd pəncərəndən dəniz səviyyəsində heç bir qalıq qalmayıb.